
LIETUVOS RESPUBLIKOS
BAUDŽIAMOJO KODEKSO 42 IR 67 STRAIPSNIŲ PAKEITIMO IR KODEKSO PAPILDYMO 724 STRAIPSNIU
ĮSTATYMAS

2019 m.                  d. Nr.
Vilnius

1 straipsnis. 42 straipsnio pakeitimas
Pakeisti 42 straipsnio 6 dalį ir ją išdėstyti taip: 
„6. Padariusiam nusikalstamą veiką asmeniui kartu su bausme, remiantis šio kodekso 67, 68, 681, 682, 72, 721, 722, ir 723 ir 724 straipsniais, gali būti skiriamos viena arba daugiau šių baudžiamojo poveikio priemonių – uždraudimas naudotis specialia teise, viešųjų teisių atėmimas, teisės dirbti tam tikrą darbą arba užsiimti tam tikra veikla atėmimas, turto konfiskavimas, įpareigojimas gyventi skyrium nuo nukentėjusio asmens ir (ar) nesiartinti prie nukentėjusio asmens arčiau nei nustatytu atstumu, dalyvavimas smurtinį elgesį keičiančiose programose, išplėstinis turto konfiskavimas, įpareigojimas pranešti apie gyvenamosios vietos pakeitimą.“

2 straipsnis. 67 straipsnio pakeitimas
1. Papildyti 67 straipsnio 2 dalį 11 punktu ir jį išdėstyti taip:
„11) įpareigojimas pranešti apie gyvenamosios vietos pakeitimą.“
2. Pakeisti 67 straipsnio 3 dalį ir ją išdėstyti taip:
„3. Uždraudimas naudotis specialia teise, viešųjų teisių atėmimas, teisės dirbti tam tikrą darbą arba užsiimti tam tikra veikla atėmimas, turto konfiskavimas, įpareigojimas gyventi skyrium nuo nukentėjusio asmens ir (ar) nesiartinti prie nukentėjusio asmens arčiau nei nustatytu atstumu, dalyvavimas smurtinį elgesį keičiančiose programose, išplėstinis turto konfiskavimas, įpareigojimas pranešti apie gyvenamosios vietos pakeitimą gali būti skiriami kartu su bausme.“

3 straipsnis. Kodekso papildymas 724 straipsniu
Papildyti Kodeksą 724 straipsniu:
„724 straipsnis. Įpareigojimas pranešti apie gyvenamosios vietos pakeitimą
1. Įpareigojimą pranešti apie gyvenamosios vietos pakeitimą teismas skiria tais atvejais, kai asmuo padarė šio kodekso 149 straipsnio 3 ir 4 dalyse, 150 straipsnio 3 ir 4 dalyse, 151 straipsnio 2 dalyje, 153, 157 straipsniuose, 162 straipsnio 1 dalyje, 307 straipsnio 3 dalyje, 308 straipsnio 3 dalyje ir 309 straipsnio 2 ir 3 dalyse numatytas nusikalstamas veikas.
2. Įpareigojimas pranešti apie gyvenamosios vietos pakeitimą gali būti skiriamas nuo vienerių iki penkerių metų. Teismas, skirdamas įpareigojimą pranešti apie gyvenamosios vietos pakeitimą, konkrečiai nurodo šios baudžiamojo poveikio priemonės terminą. Šis terminas skaičiuojamas metais, mėnesiais ir dienomis.
3. Įpareigojimas pranešti apie gyvenamosios vietos pakeitimą, paskirtas kartu su laisvės atėmimu arba areštu, taikomas visą laisvės atėmimo ar arešto atlikimo laiką ir teismo paskirtą laiką po laisvės atėmimo ar arešto atlikimo.
4. Paskyrus įpareigojimą pranešti apie gyvenamosios vietos pakeitimą, iki teismo nustatyto termino pabaigos asmuo, planuodamas išvykti iš gyvenamosios vietos ilgiau kaip septynioms paroms, privalo ne vėliau kaip per 3 dienas nuo išvykimo pranešti apie tai policijos įstaigai, kurios teritorijoje yra asmens gyvenamoji vieta iki jos pakeitimo.“

4 straipsnis. Įstatymo įsigaliojimas ir įgyvendinimas
Šis įstatymas įsigalioja 2021 m. sausio 1 d.

